
PRAVILNIK O ODDAJANJU APARTMAJA V TERMAH OLIMIE
1. člen
Apartma lahko koristi koristnik le na podlagi napotnice, ki jo prosilcu izda pooblaščena oseba Območne obrtno-podjetniške zbornice Radovljica.

2. člen
Napotnica obsega naslednje podatke:

· ime in priimek upravičenca in ostalih letovalcev,

· točen naslov počitniške enote, 

· čas koriščenja,
· navodilo o koriščenju apartmaja.

3. člen
V primeru večjega števila prijav od zmogljivosti, komisija na podlagi tega Pravilnika določi prioriteto tistim prosilcem, ki dosežejo večje število točk.
4. člen
Kriteriji za določanja prioritete pri izbiri koristnika počitniškega apartmaja so naslednji:
· doba članstva v OOZ Radovljica (1 leto članstva – 1 točka),
· dosedanje koriščenje počitniškega apartmaja (za vsako leto nekoriščenja apartmaja se prišteje 1 točka),

· v primeru, da koristniki želijo letovati v času šolskih počitnic (na podlagi šolskega koledarja, ki ga izda minister za šolo z upoštevanjem počitnic za območje Gorenjske – krompirjeve, zimske, prvomajske počitnice) imajo prednost starši, ki imajo šoloobvezne otroke (dodeli se jim 10 točk na starševsko družino).
5. člen

Če je bilo prosilcu odobreno letovanje, pa ga ni koristil, oziroma ga je odpovedal brez utemeljenega razloga, se šteje, kot da je letoval v apartmaju.

6. člen

Upokojeni obrtniki imajo enake pravice in dolžnosti pri koriščenju apartmaja kot aktivni člani zbornice. Enaki kriteriji veljajo tudi za zaposlene v Območni obrtno-podjetniški zbornici Radovljica.
7. člen

Če je prosilec edini interesent za koriščenje apartmaja, se točkovanje ne izvede in koristnik letuje tako, da se prijavi pri pooblačeni osebi OOZ Radovljica, kjer prevzame ustrezne dokumente.
8. člen

V primeru, da komisija ugotovi v prijavnici neresnične podatke oz. kakršnokoli zlorabo pri koriščenju kapacitet se prijavljenca izloči za nadaljnja tri leta.
9. člen
V primeru, da ostanejo proste kapacitete v določenem terminu, te lahko koristijo delavci, zaposleni pri članih OOZ Radovljica, oziroma se ponudijo upravljavcu apartmaja.
10. člen

Koristnik plača in uredi dokumente za prevzem apartmaja vsaj 10 delovnih dni pred odhodom na letovanje pri pooblaščeni osebi v OOZ Radovljica. Turistično takso in druge stroške koristnik plača sam na kraju letovanja v Hotelu Rosa v Termah Olimie.

11. člen

V kolikor koristnik letovanje odpove brez utemeljenega razloga (izjema je 13. člen) se vplačani znesek ne vrne, čeprav je bilo letovanje odobreno drugemu prosilcu iz prednostne listine. V primeru, da koristnik ne gre na odobreno letovanje in o tem ne obvesti pooblaščene osebe, oziroma ga o tem ne obvesti pravočasno, to pomeni vsaj 10 delovnih dni pred letovanjem, plača polno ceno najema apartmaja za določeno izmeno.

12. člen

Upravičeni razlogi s strani letovalca za odpoved termina krajšega od 10 delavnih dni so:
· nezgode, smrti ali nepričakovanega takšnega poslabšanja zdravstvenega stanja, ki zavarovancu onemogoča letovanje,

· nezgode, smrti ali nepričakovanega takšnega poslabšanja zdravstvenega stanja ožjih svojcev (zakonec, starši, otroci, stari starši, vnuki bratje, sestre), ki bi zavarovancu onemoglo letovanje,

· poziv na upravičene nepredvidljive situacije kot na primer poziva sodnih in upravnih organov, kjer je obvezna osebna prisotnost koristnika,

· elementarnih nesreč, ki koristniku ne omogočajo letovanje. 

V navedenih primerih opravičenega zadržka koristnika se na določeni termin razporedi drug kandidat iz prednostne liste ali pridobi nov kandidat. Zaradi opravičenega zadržka se kandidatu oprosti plačilo najemnine ali se mu jo vrne, če je zadržanost dokazal z dokumentom.
13. člen

Koristnik je dolžan spoštovati hišni red in odgovarja za škodo, ki jo povzroči on ali njegovi sokoristniki na objektu ali na inventarju počitniškega objekta.

Škodo ugotovita skupno koristnik in pooblaščena oseba iz OOZ Radovljica  oz imenovana komisija s strani OOZ Radovljica, v kolikor ne pride do soglasja. O sporni zadevi napravita zapisnik, ki ga obravnava komisija in odloči o načinu plačila. Koristnik je dolžan poravnati nastalo škodo na OOZ Radovljica in/ali nadomestiti uničeni inventar.

Ob izdaji napotnice koristnik podpiše izjavo, da mu lahko OOZ Radovljica zaračuna škodo, ki bi jo koristnik ali njegovi člani povzročili na objektu ali pripadajočem inventarju.  

14. člen

Koristnik mora ob prihodu v počitniški objekt prijaviti v recepciji vse koristnike apartmaja. V knjigo sporočil obvezno vpiše splošno stanje prostora, čistočo, stanje inventarja. 
15. člen
Pravilnik začne veljati naslednji dan po sklepu Upravnega odbora OOZ Radovljica, in sicer 27.4.2023.

Predsednik OOZ Radovljica:

